| Medaljeoversikt |
| --- |
| Konkurrerte for Jamaicas flagg Jamaica |
| Friidrett |
| Friidrett Diamond League |
| Bronse | Diamond League 2016 | 200 m |
| IAAF World Relays |
| Gull | Nassau 2014 | 4x100 meter |
| Junior-CAC-mesterskapet i friidrett (U20) |
| Sølv | Santo Domingo 2010 | 4x100 meter |
| CARIFTA Games (U20) |
| Gull | George Town 2010 | 4x100 meter |
| CARIFTA Games (U17) |
| Gull | Vieux Fort 2009 | Tresteg |
| Gull | Vieux Fort 2009 | Lengde |
| Bronse | Basseterre 2008 | Tresteg |

**Julian Forte** (født 7. januar 1993 i Saint Andrew prestegjeld på Jamaica) er en jamaicansk friidrettsutøver. Han konkurrerte tidligere i lengdesprang og tresteg, men fra 2010 har han hovedsakelig konkurrert i sprint. Han deltok på det jamaicanske laget som vant 4 x 100 meter stafett ved IAAF World Relays 2014. 

Han har også en rekke medaljer fra CARIFTA Games som junior.

Idrettskarriere
---------------

Forte begynte med friidrett ved Vaz Preparatory School, og i 2008 satte han ny personlig rekord med 6,90 da han kom på 3.-plass ved det Jamaicanske High School-mesterskapet i friidrett. Hans første internasjonale stevne var CARIFTA Games 2008, der han kom på 3.-plass i tresteg og 8.-plass i lengde i U17-klassen. Han gikk ved Wolmer's Boys' High School, og som 16-åring satte han personlige rekorder på 10,75 på 100 meter og 21,93 på 200 meter. Han deltok også i U17-klassen ved CARIFTA Games 2009 i Vieux Fort på Saint Lucia, der han vant både tresteg (14,77) og lengde (7,25).

Året etter endret han fokus over på sprint, og vant både 100 og 200 meter ved det Jamaicanske High School-mesterskapet i friidrett i 2010. Tidene hans ble hhv. 10,49 og 21,32 sekunder. Wolmer's Boys' High School vant lagkonkurransen i dette mesterskapet. Ved CARIFTA Games 2010 (U20) kom han på 6.-plass på 200 meter, men deltok på Jamaicas stafettlag som vant 4 x 100 meter. Han deltok også på Jamaicas lag som kom på 2.-plass på 4 x 100 meter ved junior-CAC-mesterskapet i friidrett 2010. 

Han deltok ved junior-VM i friidrett 2012 der han endte på 8.-plass på 200 meter, med tiden 21,00. 

Ved IAAF World Relays 2014 vant Jamaica 4 x 100 meter, der Forte løp både i innledningsheatet og finalen. Han representerte Jamaica under VM i friidrett 2015, men ble slått ut i smifinalen. Han kom på tresjeplass på 200 meter sammenlagt under Diamond League 2016. I det jamaicanske mesterskapet i friidrett 2016 fikk han bronse på 200 meter. 

I juni 2017 fikk han sølv på 100 meter under Jamaicansk mesterskap i friidrett 2017, bak Yohan Blake. Forte fikk 11. beste tid i semifinalene på 100 meter under VM i friidrett 2017, med tiden 10,13, men han ble ikke kvalifisert til finalen. 

I 2021 representerte han Jamaica under Sommer-OL 2020 i Tokyo, der han ble utslått i forsøksheatet på 200 meter.

Referanser
----------

1. ↑  Tilastropaja Oy - *Julian Forte*, besøkt 24. mai 2015
2. ↑  WJAH - *Carifta Games 2009*, besøkt 24. mai 2015.
3. ↑  The Telegraph - *The young runners of Jamaica's 'sprint factory' in action*, besøkt 24. mai 2015.
4. ↑  «Athletics – Men's 200m - Round 1 - Results» (PDF) **(engelsk)**. olympics.com. 3. august 2021. Arkivert fra originalen (PDF) 8. august 2021. Besøkt 31. august 2021.

Eksterne lenker
---------------

* (en) Julian Forte – Olympedia Rediger på Wikidata

* (en) Julian Forte – Commonwealth Games Federation Rediger på Wikidata

* (en) Julian Forte – World Athletics Rediger på Wikidata

* (en) Julian Forte – Diamond League Rediger på Wikidata

* (en) Julian Forte – Track and Field Statistics Rediger på Wikidata
* (en) Profil på All-Athletics.com Arkivert 25. mai 2015 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |